Document ID: 31995R0822

KOMISSION ASETUS (EY) N:o 822/95,
annettu 12 päivänä huhtikuuta 1995,
1 päivän elokuuta ja 31 päivän joulukuuta 1994 välisenä aikana annettavia maltaiden vientitodistuksia koskevista erityistoimenpiteistä annetun asetuksen (EY) N:o 2577/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 2 kohdan ja 13 artiklan 6 kohdan,
sekä katsoo, että
vientituen ennakkovahvistuksen sisältävien tai sisältämättömien vientilupien vomassaoloaikojen rajoittamisesta 29 päivänä kesäkuuta 1994 annetussa komission asetuksessa (EY) N:o 1521/94 (2) rajoitetaan vientitodistusten voimassaoloaika 30 päivään kesäkuuta 1995, jos se muutoin ylittäisi kyseisen päivämäärän; mainitun asetuksen 4 artiklassa annetaan kuitenkin mahdollisuus muiden toimenpiteiden toteuttamiseen maataloustuotteiden kaupan keskeytymisen estämiseksi,
1 päivän elokuuta ja 31 päivän joulukuuta 1994 välisenä aikana annettavia maltaiden vientitodistuksia koskevista erityistoimenpiteistä annetussa komission asetuksessa (EY) N:o 2577/94 (3) säädetään toista kertaa annettavien vientitodistusten myöntämisestä 21 päivän maaliskuuta ja 3 päivän huhtikuuta 1995 välisenä aikana; Uruguayn kierroksen maataloussopimuksen täytäntöönpanoa koskevan lainsäädännön viivästymisen vuoksi olisi kyseistä määräaikaa samoin kuin toista kertaa annettavien todistusten kokonaislukumäärän ilmoittamista komissiolle koskevaa päivämäärää lykättävä myöhempään ajankohtaan, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2577/94 seuraavasti:
1) Korvataan 1 artiklan toinen luetelmakohta seuraavasti:
"- `toista kertaa annettavalla todistuksella` tämän asetuksen mukaisesti 21 päivän toukokuuta ja 6 päivän kesäkuuta 1995 välisenä aikana annettuja korvaavia todistuksia,";
2) 2 artiklassa:
- korvataan 1 kohdassa ilmaisu "21 päivän ja 31 päivän maaliskuuta 1995 välisen ajanjakson aikana" ilmaisulla "21 päivän ja 31 päivän toukokuuta 1995 välisen ajanjakson aikana";
- korvataan 4 kohdassa päivämäärä "3 päivänä huhtikuuta 1995" päivämäärällä "6 päivänä kesäkuuta 1995".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 21 päivästä maaliskuuta 1995.
Kuitenkin 21 päivän ja 31 päivän maaliskuuta välisenä aikana tehtyjä hakemuksia pidetään tehtyinä 21 päivän ja 31 päivän toukokuuta 1995 välisenä aikana.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 1995.

Labels: 3
17